中國抗日戰爭

中國抗日戰爭，係話二十世紀三十年代到四十年代，日本入侵中國扤出來嗰中日兩國之間嗰戰爭，主戰場係中國，最末中國贏得箇場仗而結束。

箇場仗到不同嗰所在叫法不一樣。中華民國政府同中國民間叫佢八年抗戰、中日戰爭等，中國共產黨同中華人民共和國政府叫佢中國人民抗日戰爭，日本就叫佢日中戰爭（日語：日中戦爭）或支那事變，西方國家基本上係叫第二次中日戰爭（Second Sino-Japanese War）。

抗日戰爭1945年8月15日結束，但佢其開始嗰時間有好兮話法。普遍覺得全面抗日戰爭起頭於1937年7月7日嗰盧溝橋事變，到1945年8月15日日本冇條件投降結束，攏共九十七月又八日，八年有多，八年抗戰也就係咁來嗰。還有人覺得佢有1931年9月18日嗰九一八事變起頭，咁就係十四年/十五年抗戰。更加有人覺得，中華民國政府到1941年12月9日嗰珍珠港事件爆發後兩日，才正式同日本宣戰，咁算抗日戰爭就伓到4年。箇時間嗰戰爭放大到全太平洋地區，中國同美國、英國嗰同盟國一道打贏日本，中國嗰抗戰也就係第二次世界大戰太平洋戰爭嗰一部分。

Category:中國嗰歷史
Category:打仗